Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Tpt.: A tõkepiacról szóló 2001. évi CXX. törvény.
Paragraph Index: 871

332. Vagyoni érdekeltségek (333+…+361) Ebben az eszközcsoportban kell kimutatni azokat a kevésbé mobilizálható befektetéseket, amelyeket a hitelintézet üzletpolitikai, illetve veszteségmérséklési célból szerzett, valamint a nem forgalomképes vagyoni érdekeltségeket szektor szerinti bontásban. A befektetéseket a Hitkr. szerinti értéken kell szerepeltetni, külön kimutatva könyv szerinti bruttó értéküket, valamint értékvesztésüket és értékelési különbözetüket (összevontabban). (A valós értéken történõ értékelés alkalmazása nem érinti a vagyoni érdekeltségi minõsítést – a forgóeszközként vagy befektetett pénzügyi eszközként történõ számviteli elszámolást.) Ide tartoznak a hitelintézet stratégiai, üzletpolitikai (illetve befolyásolási, irányítási, ellenõrzési) célját, a banki tevékenységet (pénzügyi vállalkozásként), a banküzem mûködtetését (járulékos vállalkozásként) tartósan szolgáló, az egyéb pénzügyi közvetítõ és a pénzügyi kiegészítõ tevékenységet végzõ intézményekben, valamint a veszteségmérséklés érdekében (hitel-tõke konverzió kapcsán) szerzett, illetve a tartósan a hitelintézet birtokában maradó (nem piacképes, tõzsdén és OTC-n nem forgalmazott), vállalkozásokban lévõ részvények, részesedések, vagyoni érdekeltségek, amelyek nem szerepelnek a befektetési célú részvények között. A cégnyilvántartásba még nem bejegyzett vállalkozásokba történt befektetések (befizetett pénzbeli, vagy nem pénzbeli alapítói hozzájárulások) összegét is figyelembe kell venni, függetlenül attól, hogy a fõkönyvben hol tartják nyilván. Itt kell minden – a hitelintézet üzletszerû mûködését kiegészítõ tevékenységet végzõ – saját járulékos vállalkozásokba történt befektetést kimutatni. Az „egyéb részesedések, üzletrészek” sorokban az olyan befektetéseket, vagyoni érdekeltségeket kell szerepeltetni, amelyek nem részvények. A 333-334. sorban az összes belföldi – Hpt. szerint meghatározott – hitelintézeti befektetés bekerülési értékét, valamint a befektetés értékvesztését és értékelési különbözetét (összevontan) kell feltüntetni. A 335-338. és a 341-344. sorokban az egyéb pénzügyi közvetítõkkel és a pénzügyi kiegészítõ tevékenységet végzõkkel kapcsolatos összes vagyoni érdekeltség közül a pénzügyi vállalkozásokba és a befektetési vállalkozásokba történt befektetéseket kell kimutatni. 2008/162. szám A 339-340. és a 345-346. sorokban kell jelenteni a D), illetve E) szektorokba sorolt egyéb intézményekbe történt összes befektetést. A 347-348. sorokban a biztosító részvénytársaságokban és a nyugdíjpénztárakban szerzett összes részesedés értékét kell feltüntetni. A 349. sorban kell feltüntetni az egyéb pénzügyi közvetítõkben és pénzügyi kiegészítõ tevékenységet végzõkben, valamint biztosítókban, nyugdíjpénztárakban lévõ részesedés után elszámolt értékvesztést és értékelési különbözetet (összevontan). 350-351. sor: itt kell a – hitelintézetek üzletszerû mûködését kiegészítõ tevékenységet végzõ – saját járulékos vállalkozásokba történt minden befektetést kimutatni. A 352-353. sorokban a nem pénzügyi vállalatokban lévõ valamennyi olyan befektetést kell feltüntetni, amely nem veszteségmérséklés során került a hitelintézet tulajdonába. A 354. sorban csak a nem pénzügyi vállalatok hitel-tõke konverzióból származó részvényeinek és egyéb üzletrészeinek állományát kell kimutatni. Az egyéb szektorok hitel-tõke konverzióból származó részvényeit, üzletrészeit a megfelelõ vagyoni részesedés sorokban kell jelenteni. A 355. sorban a – 350-354. sorokban jelentett – nem pénzügyi vállalatokban lévõ részesedések, üzletrészek értékvesztését és értékelési különbözetét (összevontan) kell kimutatni. A 356-357. és a 359. sorokban kell a nem-rezidens hitelintézetekkel, pénzügyi, befektetési, valamint járulékos vállalkozásokkal és biztosítókkal kapcsolatos összes külföldi befektetést jelenteni GMU és egyéb külföld bontásban (függetlenül a szerzés módjától), s ezek összegét a 02. Tájékoztató adatok 1. táblában a Külföldi befektetésekbõl kiemelt részesedések között külön ki kell mutatni. Itt kell továbbá szerepeltetni az egyéb nem-rezidensekkel kapcsolatos összes külföldi befektetést is, a 358. és 360. sorban jelentendõ veszteségmérséklõ befektetések kivételével. A 358. és 360. Hitel-tõke konverzióból származó külföldi részvények, részesedések, egyéb üzletrészek sorokban kell GMU és egyéb külföld bontásban jelenteni azokat a veszteségmérséklésként, hitel-tõke konverzióval szerzett külföldi vagyoni érdekeltségeket, amelyek nem hitelintézetekkel, pénzügyi, befektetési, vagy járulékos vállalkozásokkal, illetve biztosítókkal kapcsolatosak. A 361. sorban kell feltüntetni a – 356-360. sorokban jelentett – külföldi részvények, részesedések értékvesztését és értékelési különbözetét (összevontan).

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes